ಸತ್ತು ಬಿದ್ದ ಕಂದನ ಎದುರು ಮಾತೃಹೃದಯದ ತೊಳಲಾಟ ಕರುವಿನ ಮುಂದೆ ನಿಂತು ರೋಧಿಸಿದ ಎಮ್ಮೆ ದಾವಣಗೆರೆ: ಒಂದು ಕಡೆ ಸಾವನ್ನಪ್ಪಿರುವ ಕರು ಮತ್ತೊಂದೆಡೆ ತಾಯಿ ಎಮ್ಮೆಯ ಮೂಕರೋದನೆ ಮನಕಲಕುವ ದೃಶ್ಯ ಕಂಡು ಬಂದಿದ್ದು, ದಾವಣಗೆರೆ ಜಿಲ್ಲೆಯ ಚನ್ನಗಿರಿ ಪಟ್ಟಣದಲ್ಲಿ. ತನಗೇನಾದರೂ ಸರಿ ಮಕ್ಕಳ ರಕ್ಷಣೆಯೇ ಮುಖ್ಯ ಎಂದು ಭಾವಿಸುವುದು ಮಾತೃಗುಣ, ತನ್ನ ಕಂದನನ್ನು ಹೊತ್ತು ಭೂಮಿಗೆ ತರುವ ತಾಯಿ ಹೃದಯ ತನ್ನ ಕಂದನಿಗಾಗಿ ಪ್ರತಿಕ್ಷಣ ಮಿಡಿಯುತ್ತಿರುತ್ತದೆ. ಇಲ್ಲು ಅಂಥಹದ್ದೇ ಒಂದು ಘಟನೆ ಸಂಭವಿಸಿದೆ. ಕರುವೊಂದು ಮೇವನ್ನು ಅರಸಿ ಬಂದು ರಸ್ತೆಬದಿ ಮೇಯುತ್ತಿದ್ದ ಸಂಧರ್ಭದಲ್ಲಿ ಅಪಘಾತ ಸಂಭವಿಸಿದೆ. ಅಪಘಾತದ ತೀವ್ರತೆಗೆ ಆ ಕರು ಅಲ್ಲೇ ಪ್ರಾಣ ಬಿಟ್ಟಿದೆ. ಅದನ್ನು ಕಂಡ ಆ ಕರುವಿನ ತಾಯಿ ರಸ್ತೆಗೆ ಅಡ್ಡಲಾಗಿ ನಿಂತು ಗೋಳಾಟ ನಡೆಸುತ್ತಿದೆ. ಕರು ಸತ್ತು ಎರಡುದಿನಗಳೇ ಕಳೆದರೂ ಆ ತಾಯಿ ಹೃದಯ ತನ್ನ ಕಂದನನ್ನು ಅಗಲಿ ಹೊಗಲು ತಯಾರಿಲ್ಲ, ಮೇವನ್ನು ಸೇವಿಸದೇ, ನೀರನ್ನು ಕುಡಿಯದೇ ಕಂದನ ಬಳಿಯಲ್ಲೇ ನಿಂತು ರೋಧಿಸುತ್ತಿದೆ ಆ ಮಾತೃಹೃದಯ. ಸದ್ಯ ಈ ವಿಡಿಯೋ ಮಾಡಿ ಜಾಲತಾಣದಲ್ಲಿ ಹಾಕಲಾಗಿದ್ದು, ಸಾಕಷ್ಟು ವೈರಲ್ ಆಗುತ್ತಿದೆ ಮೂಕಪ್ರಾಣಿಯ ರೋಧನೆ.